钦定古今图书集成/历象汇编/乾象典/第010卷 > 易经 > 《乾卦》
## 钦定古今图书集成/历象汇编/乾象典/第010卷 > 易经 > 《乾卦》

干：元、亨、利、贞。

〈本义〉伏羲仰观俯察，见阴阳有奇偶之数，故画一奇以象阳，画一偶以象阴，见一阴一阳有各生一阴一阳之象，故自下而上，再倍而三以成八卦。见阳之性健，而其成形之大者为天，故三奇之卦名之曰《干》，而拟之于天也。三画已具，八卦已成，则又三倍其画以成六画，而于八卦之上各加八卦，以成六十四卦也。此卦六画皆奇，上下皆干，则阳之纯而健之至也。故干之名，天之象，皆不易焉。“元、亨、利、贞”，文王所系之辞，以断一卦之吉凶，所谓彖辞者也。元，大也；亨，通也。利，宜也。贞，正而固也。文王以为乾道大通而至正，故于筮得此卦而六爻不变者，其占当得大通，而必利在正固，然后可以保其终也。

初九：“潜龙，勿用。”

〈本义〉初阳在下，未可施用，故其象为“潜龙”、其占曰“勿用。”

九二：“见龙在田”，利见大人。

〈本义〉九二，刚健中正，出潜离隐，泽及于物，物所利见，故其象为“见龙在田”，其占为“利见大人。”

九三：君子终日乾乾，夕惕若，厉，无咎。

〈本义〉九阳爻三阳位，重刚不中，居下之上，乃危地也。然性体刚健，有能“乾乾惕厉”之象，故其占如此。

九四，或跃在渊，无咎。

〈本义〉九阳四阴居下之上、改革之际、进退未定之时也，故其象如此。

九五：飞龙在天，利见大人。

〈本义〉刚健中正、以居尊位，如以圣人之德居圣人之位、故其《象》如此。

上九：亢龙，有悔。

〈本义〉阳极于上，动必有悔，故其象占如此。

用九：“见群龙无首，吉。”

〈本义〉六爻皆变，刚而能柔、吉之道也。

《象》曰：“大哉乾元，万物资始，乃统天。”

〈本义〉此专以天道明干义，又析元亨利贞为四德以发明之，而此一节首释元义也。“大哉”，叹辞。元，大也，始也。乾元，天德之大始，故万物之生，皆资之以为始也。又为四德之首，而贯乎天德之始终，故曰“统天。”

“云行雨施”，品物流形。

〈本义〉此释《干》之“亨”也。

“大明终始”，六位时成，时乘六龙以御天。

〈本义〉此言圣人大明乾道之终始，则见卦之六位各以时成，而乘此六阳以行天道，是乃圣人之“元亨”也。

乾道变化，各正性命。保合大和，乃利贞。

〈本义〉“变”者，化之渐；化者，变之成。物所受为性，天所赋为命。太和，阴阳会合，冲和之气也。“各正”者，得于有生之初。“保合”者，全于已生之后。此言乾道变化，无所不利，而万物各得其性命以自全，以释“利贞”之义也。

“首出庶物”，万国咸宁。

〈本义〉“圣人在上，高出于物，犹乾道之变化也。万国各得其所而咸宁，犹万物之各正性命而保合太和也。”此言圣人之“利贞”也。盖尝统而论之，元者物之始生，亨者物之畅茂，利则向于实也，贞则实之成也，实之既成，则其根蒂脱落，可复种而生矣。此四德之所以循环而无端也。然而四者之间，生气流行，初无间断，此元之所以包四德而统天也

〈本义〉天，乾卦之象也。凡重卦皆取重义，此独不然者，天一而已。但言“天行”，则见其一日一周，而明日又一周，若重复之象，非至健不能也。君子法之，不以人欲害其天德之刚，则自强而不息矣。〈大全〉问：“健足以形容干否？”朱子曰：“可。”伊川曰：“健而无息之谓干。”盖自人而言，固有一时之健，有一日之健。惟无息乃天之德。胡氏曰：“天者干之形，干者天之用。天形苍然，南极入地下三十六度，北极出地上三十六度，状如倚杵。其用则一昼一夜行九十馀万里，人一呼一吸为一息，一息之间，天行已八十馀里，人一昼一”夜有万三千六百馀息，故天行九十馀万里。天之行健可知，故君子法之以自强不息云。

又

“乾元”者、始而亨者也；“利贞”者、性情也。

〈本义〉“始则必亨”，理势然也。收敛归藏，乃见性情之实。

“乾始”能以美利利天下，不言所利，大矣哉！

〈本义〉始者，元而“亨”也。“利天下”者，利也。不言所利者贞也。或曰：“《坤》利牝马”，则言所利矣。

“大哉干乎”，刚健中正，纯粹精也。

〈本义〉刚以体言，健兼用言，中者其行无过不及，正者其立不偏，四者《干》之德也。纯者不杂于阴柔，粹者不杂于邪恶，盖刚健中正之至极，而精者又纯粹之至极也。或疑乾刚无柔，不得言中正者，不然也。天地之间，本一气之流行而有动静尔。以其流行之统体而言，则但谓之“干”而无所不包矣。以其动静分之，然后有阴阳刚柔之别也，

“六爻发挥”，旁通情也。“时乘六龙”，以御天也。“云行雨施”，
天下平也。

〈本义〉“旁通”，犹言曲尽。圣人时乘六龙以御天，则如天之云行雨施而天下平也。

又

夫“大人”者，与天地合其德，与日月合其明，与四时合
其序，与鬼神合其吉凶。“先天而天弗违，后天而奉天
时。”天且弗违，而况于人乎？况于鬼神乎？

〈本义〉人与天地鬼神，本无二理，特蔽于有我之私，是以牿于形体而不能相通。大人无私，以道为体，曾何彼此先后之可言哉！“先天不违”，谓意之所为，默与道契。“后天奉天”，谓知理如是，奉而行之。